«Самұрық-Қазына» Ұлттық

әл-ауқат қоры» АҚ Директорлар

кеңесі бетпе-бет отырысының

2016 жылғы «28» қаңтардағы № 126 шешімімен

БЕКІТІЛДІ

өзгерістермен және толықтырулармен:

2018 жылғы 31 мамырдағы (№ 149 хаттама)

2019 жылғы 4 сәуірдегі (№ 159 хаттама)

2020 жылғы 25 маусымдағы (№ 175 хаттама)

2020 жылғы 8 қазандағы (№179 хаттама)

2021 жылғы 30 қыркүйектегі (№ 187 хаттама)

2021 жылғы 9 желтоқсандағы (№190 хаттама)

#  «Самұрық-Қазына» АҚ

**тобының Қайырымдылық бағдарламасы**

**1. Қайырымдылық көмекті жүзеге асыру мерзімдері мен тәртібі**

1. «Самұрық-Қазына» АҚ тобының Қайырымдылық бағдарламасы (бұдан әрі - Қайырымдылық бағдарламасы) ұзақ мерзімді болып табылады және қолданылу мерзімі шектелмей қабылданады.

2. Қайырымдылық бағдарламасын Оператордың Қайырымдылық қызмет көрсету және мониторинг жүргізу ережесінде белгіленген тәртіпте тұрақты негізде Оператор іске асырады.

2-1. Қайырымдылық бағдарламасы «Самұрық-Қазына» АҚ (бұдан әрі - Қор) және Қордың тобына кіретін ұйымдарға қатысты қолданылады.

2-2. Қайырымдылықты Қор және осы Қайырымдылық бағдарламасына сәйкес Қордың тобына кіретін ұйымдар және осы Қайырымдылық бағдарламасының 3-тармағында көрсетілген бағыттар мен іс-шаралар бойынша ғана жүзеге асырады.

.

**2. Қайырымдылықты ұйымдастыру жөніндегі іс-шаралар**

**3.** Қайырымдылық бағдарламасын іске асыру барысында мақсаттар мен міндеттерге қол жеткізу үшін Оператор «Самұрық-Қазына» АҚ Қайырымдылық саясатымен бекітілген негізгі басым бағыттарға сәйкес Қайырымдылықты ұйымдастыру бойынша мынадай іс-шараларды жүзеге асырады:

1. Әлеуметтік және медициналық секторда адамдарға, қауымдастықтарға көмек:

1.1. Халыққа, бірінші кезекте жетім балаларға, ата-анасының қамқорлығынсыз қалған, толық емес, аз қамтылған және көп балалы отбасылардан шыққан балаларға медициналық қызмет көрсетуді, сондай-ақ ауруларды диагностикалауды, емдеуді және оңалтуды ұйымдастыру жолымен жетілдіру жөніндегі іс-шаралар;

1.2. Қазақстан Республикасында сырқаты емделмейтін кәмелетке толмаған балаларды шетелде емдеу мүмкіндігін беру жөніндегі іс-шаралар;

1.3. Халықтың неғұрлым аз қорғалған топтарына, соның ішінде күтімге, қамқорлыққа мұқтаж табысы төмен (табысы аз) адамдарға көмек көрсету жөніндегі іс-шаралар;

1.4. Емдеу, балалар және олардың ағымдағы қызметін қаржыландыруда қиындық көріп отырған өзге де әлеуметтік мекемелерді қолдау жөніндегі іс-шаралар;

1.5. Азаматтардың денсаулығын сақтау және алдын алу саласындағы қызметке жәрдемдесу, сондай-ақ салауатты өмір салтын насихаттау, азаматтардың моральдық-психологиялық жағдайын жақсарту жөніндегі іс-шаралар;

1.6. Әлеуметтік сала, денсаулық сақтау және білім беру қызметкерлерінің біліктілігін және имиджін арттыру жөніндегі іс-шаралар;

2. Медиа, мәдени қоғамдастықты, адами әлеуетті дамыту, еңбек қатынастарын нығайту және қоғамның орнықты дамуына инвестициялар жасау:

2.1. Халықтың әлеуметтік осал топтарынан академиялық үлгерімі жақсы білім беру мекемелерінің оқушыларына, сондай-ақ денсаулық сақтау және халықты әлеуметтік қолдау, ғылым мен білімді, мәдениетті дамыту саласындағы қызметкерлерге біліктілігін арттыру мақсатында материалдық, қаржылық, техникалық және өзге де көмек көрсету жөніндегі іс-шаралар;

2.2. Білім, ғылым, мәдениет, өнер, ағарту, азаматтық қоғамды қалыптастыру саласындағы қызметке жәрдемдесу жөніндегі іс-шаралар;

2.3. Денсаулық сақтау, педагогика, оқыту және тәрбиелеу әдістемесі саласында және басқа да салаларда ғылыми-тәжірибелік зерттеулерді ұйымдастыру және қолдау жөніндегі іс-шаралар;

2.4. Мамандандырылған, соның ішінде мүмкіндіктері шектеулі адамдарды жұмыспен қамтуға жәрдемдесетін ұйымдарға қолдау көрсету жөніндегі іс-шаралар;

2.5. Бұқаралық спортты дамыту жөніндегі іс-шаралар;

2.6. Қор тобындағы әлеуметтік-еңбек қатынастарын жақсарту және әлеуметтік жауапкершілікті дамыту жөніндегі іс-шаралар;

2.7. Қазақстан Республикасының саяси, әлеуметтік және экономикалық дамуына ықпал ететін іс-шаралар;

2.8. Тарихи, мәдени немесе табиғатты қорғау бойынша маңызды нысандар мен аумақтарды тиісті күтіп-ұстау жөніндегі іс-шаралар;

2.9. Халықтар арасындағы бейбітшілікті, достық пен келісімді нығайтуға жәрдемдесу жөніндегі іс-шаралар.

3. Қор тобы қатысатын өңірлерде әлеуметтік инвестициялардың өңірлік бағдарламасын іске асыру:

3.1. Әлеуметтік инфрақұрылымды дамыту жөніндегі іс-шаралар;

3.2. Тарихи-мәдени мұраны жаңғырту жөніндегі іс-шаралар;

3.3. Тұрғындардың салауатты өмір салтын қалыптастыру бойынша іс-шаралар;

3.4. Азаматтық бастамаларды қолдау арқылы жергілікті қоғамдастықтарды дамыту жөніндегі іс-шаралар.

4. Қордың және/немесе Қор тобының беделін нығайту және имиджін ілгерілету:

4.1. Қордың және/немесе Қор тобының имиджін ілгерілетуге бағытталған жобаларды іске асыру жөніндегі іс-шаралар;

4.2. Тұрақты және әлеуметтік-жауапты ұйымдар ретінде Қордың және/немесе Қор тобының беделін нығайтатын жобаларды іске асыру жөніндегі іс-шаралар.

**3. Қайырымдылық бағдарламасының бюджеті**

**4.** Қордың қайырымдылыққа арналған бюджеті осы Қайырымдылық бағдарламасы бойынша Қордың жылдық шығындар жоспарымен бекітілген сомалар шегінде қалыптастырылады және 10 000 000 000 (он миллиард) теңгені құрайды.

4-1. Қордың тобына кіретін ұйымдардың қайырымдылығына арналған жылдық жиынтық бюджеті осындай ұйымдардың жылдық бюджеттерінде көзделген қаражат есебінен қалыптастырылады және 3 000 000 000 (үш миллиард) теңгеден аспауға тиіс.

Қордың тобына кіретін ұйымдардың қайырымдылық көмекті (қайырымдылық жобасын) жоспарлау, қарау және алдын ала мақұлдау тәртібін Қордың Басқармасы бекітеді.

Қайырымдылық жобаны іске асыру (қайырымдылық көмек көрсету) үшін жауапкершілік қайырымдылық жасаушы Қордың тобын ұйымдастыруға жүктеледі.

4-2. 4 және 4-1-тармақтарда көрсетілген лимиттер шегінен шығатын Қордың тобына кіретін ұйымдардың өзге де қайырымдылық бастамалары (жобалары) осы Бағдарламаның 1-қосымшасында көрсетіледі.

**5.** Шығындардың жылдық жоспарында бекітілген қайырымдылық көмектің сомасына сәйкес Қор қаражатты Операторға тікелей, бір рет немесе транштармен аударады.

Қордың тобына кіретін ұйымдар қайырымдылық операторларын жеке айқындайды немесе қайырымдылық көмек көрсетеді.

**6.** Қайырымдылық бағдарламасының бюджеті кіріс және шығыс бөліктерінен тұрады:

|  |  |
| --- | --- |
| **№** |  **Қайырымдылық бағдарламасының бюджеті** |
| **1.** | **Кірістер:** | Жылдық шығындар жоспарының 100% |
| 1.1. | сыйға тарту, өсиет немесе өтеусізмүлікті, сондай-ақ оған құқықтарды беру; |
| 1.2. | ерікті қайырымдылық; |
| 1.3. | қайырымдылық аукциондарынан, конкурстарынан түскен кірістер; |
| 1.4. | нысаналы капитал (эндаумент); |
| 1.5. | кәсіпкерлік қызметтен алынған кірістер; |
| 1.6. | қайырымдылық жасаушылардың жұмыстарды орындаудан, қызметтер көрсетуден, жеке шығармашылық қызмет нәтижелерін беруден түскен кірістері; |  |
| 1.7. | қайырымдылық жасаушылардың қайырымдылық объектілерін күтіп-ұстау жөніндегі шығындарды өтеуі; |
| 1.8. | Қазақстан Республикасының «Қайырымдылық туралы» Заңымен, Қазақстан Республикасының басқа да заңдарымен, Қазақстан Республикасының халықаралық шарттармен көзделген басқа да көздер |
| **2.** | **Шығындар:** | Оператордың кірістерінен 100% |
| 2.1. | бір мәртелік немесе көп мәртелікжыл бойына қайырымдылық көмек; |
| 2.2. | ұзақ мерзімді қайырымдылық көмек; |
| 2.3. | әлеуметтік жарнама жүргізуге жәрдемдесу |
| 2.4. | қайырымдылық ұйымының қызметін жүзеге асыру; |
| 2.5. | Қазақстан Республикасының «Қайырымдылық туралы» Заңына, Қазақстан Республикасының басқа да заңдарына, Қазақстан Республикасының халықаралық шарттарына сәйкес басқа да көздер. |

**7.** Оператор қайырымдылық бағдарламаны іске асыру мақсатында оператордың ішкі құжаттарында белгіленген тәртіпте қаржы қаражаты мен материалдық мүлікті жеке басқарады.

«Самұрық-Қазына» АҚ тобының Қайырымдылық бағдарламасына

1-қосымша

|  |  |  |
| --- | --- | --- |
| Ұйымныңатауы | Қайырымдылықсомасы | Қайырымдылық мақсаттары |
| «КазТрансОйл» АҚ | 1 405 809 037 (бірмиллиард төрт жүз бес миллион сегіз жүз тоғыз мың отыз жеті) теңге | 1. 1) Түркістан облысының Түркістан қаласында «Конгресс холл» объектісінің құрылысын аяқтауға 405 809 037 теңгеден аспайтын сомаға;
2. 2) Жұқпалы аурулармен қарсы күресу үшін елдің мемлекеттік медициналық мекемелері үшін медициналық жабдықтар сатып алуға 1 000 000 000 теңгеден аспайтын сомаға.
 |
| «КазМұнайГаз» МК» АҚ | 1 000 000 000 (бірмиллиард) теңге | Қазақстан Республикасының заңнамасына сәйкес енгізілген төтенше жағдайдың қолданылуы кезеңінде, сол сияқты төтенше жағдайдың немесе төтенше жай салдарын жою үшін қайырымдылық көрсетуге. |
| 4 126 208 738,62(төрт миллиард жүз жиырма алтымиллион екі жүз сегіз мың жеті жүз отыз сегіз) теңге 62 тиын | «Ақ бұлақ» спорттық-сауықтыру кешенін «Қазақстан Республикасының Ұлттық Олимпиада комитеті» Қоғамдық бірлестігінің меншігіне өтеусіз беру арқылы қайырымдылық көрсету |
| Қордың тобына кіретін өзге де ұйымдар | 0 (ноль) теңге |  |